NaiveNeuron/SloPal huggingface dataset:
Kamenický, Ladislav, poslanec NR SR (2013-11-29):
Ďakujem. Ivan, ako ten záver by som akosi odpustil možno, lebo tomuto to ako dávať za vinu, to sa mi zdá trošku prehnané. Ja chápem, že ty sa zastávaš hlavne teda malých a stredných podnikateľov a je to tvoja, tvoj elektorát, ktorý ťa volí, ale skutočne, povedzme si otvorene, je tu fakt veľa firiem, ktoré v živote nikdy nezaplatili ani korunu na dani z príjmu. To je realita. A aj ja som podnikal, viem, o čom hovorím. Keď niekto podniká s tým, že idem, idem neplatiť dane dlhé roky, myslím si, že ten piaty rok je fakt čas na to, aby nejakú tú daň odviedol aj štátu. Takže si myslím, že v tomto by sme mali byť trochu korektní. A nehovorím tak, ako to tu hovoril predtým kolega, že my považujeme tých, čo neplatia dane automaticky za kriminálnikov. Nie je to pravda. Ale určite by sa mali zamyslieť nad tým, že či to ich podnikanie má zmysel, keď štyri roky nevyprodukovali ani toľko, aby zaplatili, aby si stiahli z tej svojej daňovej povinnosti tých pár stoviek eur, ktoré sa pýtajú na tej daňovej licencii. Ďakujem pekne.
Figeľ, Ján, podpredseda NR SR (2013-06-17):
Ďalším prihláseným do rozpravy písomne je pán poslanec Alojz Hlina, nech sa páči.
Pročko, Jozef, poslanec NR SR (2023-12-12):
Pán Kišš, ja si myslím, na rozdiel od niektorých tuná v sále, čo nepočúvali s porozumením, že naozaj na tom ministerstve financií ste robili dobrú robotu. Myslím si to a sám dobre viete, v akých ťažkých časoch sa to robilo. Ja nikomu nedoprajem, žiadnej vláde, aby išla do vládnutia počas covidu, počas vojny na Ukrajine, čistá katastrofa. Ale čo tu musí zaznieť, to je to, že stále, stále to hádžu, keď nie Radičovej vláda, tak teraz Matovičova vláda. No ale veď vy viete, pán Kišš, keď ste išli, keď ste prišli na úrad, že tam bolo jeden a pol miliardy v banke, teda v pokladnici, jeden a pol miliardy. A keď sme odchádzali v júni, tak tam bolo osem a pol miliardy. Ale oni tu stále budú tú svoju mantru o zničení Slovenska, lebo to, to je dôležité rozprávať. Nerozprávajú a nebudú nikdy rozprávať dôchodcom o tom, že tie zdravotné odvody, ktoré idú zvyšovať, tak sú na úkor tých ľudí, na úkor normálneho človeka, ktorý si platí zdravotné odvody a oni idú tie zdravotné odvody zvýšiť. Oni, ktorí dvanásť rokov zhumpľovali zdravotníctvo, kde naozaj dávali zarábať firmám, ktoré zarábali na zdraví ľudí, tak oni, oni nepovedia normálnemu človeku, my ti ideme zvýšiť zdravotné odvody, ale zdravotná starostlivosť sa ti nezvýši. A presne ste to pomenovali, pán Kišš, že oni to dajú, oni dajú zvýšenie tých zdravotných odvodov, ale to rozkradnú. A im tu veľmi niektorých, ak ste počuli v tých faktických, tak im tu veľmi vadí, keď hovoríte o kradnutí, keď aj Sulík hovoril vo svojom príhovore o kradnutí. Joj, to im trhá uši. A ako inak ten kút kradnutia nazvať. Oni to všetko, čo idú robiť, nerobia pre národ, pre obyčajného Slováka, pre dôchodcov. Už to tu zaznelo. Oni to robia pre našich ľudí, ktorí ich nakŕmia, ktorí ich zase musia podporiť.
M. Číž, podpredseda NR SR: (2009-04-24):
vládnom návrhu zákona, ktorým sa mení a dopĺňa zákon č. 548/2003 Z. z. o Justičnej akadémii a o zmene a doplnení niektorých zákonov v znení neskorších predpisov , parlamentná tlač č. 863, spoločná správa výborov ako tlač 863a. Máte slovo, pán podpredseda, a odôvodnite tento vládny návrh zákona. Š. Harabin, podpredseda vlády a minister spravodlivosti SR: Vážený pán podpredseda Národnej rady, vážené dámy, vážení páni poslanci, na rokovanie Národnej rady sa po prerokovaní v pridelených výboroch predkladá návrh zákona, ktorým sa mení a dopĺňa zákon č. 548/2003 Z. z. o Justičnej akadémii. Účelom návrhu zákona je reagovať na požiadavky aplikačnej praxe v snahe odstrániť nedostatky a nepresnosti platnej právnej úpravy, najmä ju doplniť o chýbajúcu úpravu voľby predsedu rady prostredníctvom jej členov. Ďalším cieľom návrhu zákona je doplniť, respektíve aktualizovať zákonnú právnu úpravu najmä v oblasti pôsobnosti jednotlivých orgánov Justičnej akadémie, spôsobu ich kreovania. Taktiež zloženia pedagogického zboru a skúšobných komisií v Justičnej akadémii, a to v snahe vytvoriť všetky predpoklady pre riadne a efektívne fungovanie tejto inštitúcie tak, aby Justičná akadémia mohla plniť zákonom uložené úlohy a povinnosti v oblasti vzdelávania. V rámci úpravy pedagogického zboru sa upúšťa od doterajšieho delenia členov tohto zboru na stálych a externých vyučujúcich a zavádza sa ich členenie na vedúcich katedier a externých členov, pričom vedúcimi katedier budú môcť byť aj iné osoby ako sudcovia a prokurátori. V predkladanej novele zákona sa súčasne upravuje aj právna úprava vykonávania justičných skúšok vyššími súdnymi úradníkmi. Návrh zákona je v súlade s ústavou, ústavnými zákonmi, medzinárodnými zmluvami, ktorými je Slovenská republika viazaná a zákonmi a súčasne je v súlade s právom Európskych spoločenstiev a Európskej únie. Predkladaný návrh zákona nebude mať dopad na štátny rozpočet, rozpočet obcí a rozpočty vyšších územných celkov. Návrh nepredpokladá finančný, ekonomický a environmentálny vplyv a ani vplyv na zamestnanosť a podnikateľské prostredie. Návrh zákona bol vládou schválený 24. novembra 2008. Stanovisko k spoločnej správe. Predkladateľ súhlasí so všetkými pozmeňujúcimi a doplňujúcimi návrhmi uvedenými v IV. časti spoločnej správy výborov Národnej rady o prerokovaní vládneho návrhu zákona, ktorým sa mení a dopĺňa zákon č. 548/2003 Z. z. o Justičnej akadémii a o zmene a doplnení niektorých zákonov v znení neskorších predpisov (tlač 863). Ďakujem za slovo, pán predsedajúci.
P. Hrušovský, podpredseda NR SR: (2002-01-29):
Panie poslankyne, páni poslanci, vyhlasujem 30-minútovú prestávku. Prosím predsedov koaličných poslaneckých klubov, aby sa dostavili na krátku poradu do zasadačky poslaneckého grémia. Predsedovia poslaneckých klubov. (Prerušenie rokovania o 15.28 hodine.) (Pokračovanie rokovania o 15.54 hodine.)
Ledecký, Vladimír, poslanec NR SR (2024-06-14):
Ja budem reagovať krátko iba dvomi bodmi. Áno, nemyslím si, že ochraňujete nejakých svojich nominantov, alebo rušíte nejakých svojich nominantov, že zámer je jednoznačný: utajiť informácie analyticky spracované o štátnej službe, to znamená, keď sa budú navyšovať platy, navyšovať osobné platy, navyšovať sa budú počty úradníkov, navyšovať sa budú tabuľkové miesta, ktoré nebudú obsadené, nebude o nich vedieť nikto, a tým pádom nikto nebude kritizovať, toto si myslím, že je hlavný zámer. A držím naozaj, držím vám prsty, aby sa to nezačalo rozmazávať na pôde Európskej únie, lebo ja osobne som presvedčený, že pokiaľ si to zástupcovia Európskej únie všimnú, že sa budú na to pýtať, budú klásť otázky a bez tých odpovedí budeme mať zase problém s čerpaním. Ďakujem pekne.
Riapošová, Bibiána, poslankyňa NR SR (2014-10-29):
Ako spoločná spravodajkyňa som podala informáciu o výsledku prerokovania návrhu zákona vo výboroch. Najprv pristúpime k hlasovaniu o návrhoch, ktoré sú uvedené vo IV. časti informácie. Prosím, pán predseda, dajte hlasovať spoločne o návrhoch uvedených v bodoch 1 – 3 vo IV. časti informácie a sú uvedené bez odporúčania gestorského výboru. Upozorňujem, že v rozprave bol podaný návrh, ktorý vylepšuje vecné riešenia uvedené v ňom a s ktorým navrhovateľka vyslovila súhlas.
Blanár, Juraj, podpredseda NR SR (2022-12-06):
Na vaše vystúpenie evidujem šesť faktických poznámok, sedem, pán Suja ešte. Uzatváram možnosť s faktickými poznámkami. Ako prvý pán poslanec Boris Susko.
I. Mikloš, podpredseda vlády a minister financií SR: (2006-03-16):
Tento návrh vláda Slovenskej republiky prerokovala a schválila na svojom zasadnutí dňa 8. marca 2006. Návrh predkladám v súvislosti s uplynutím dvoch po sebe nasledujúcich funkčných obdobiach viceguvernérky pani Ing. Eleny Kohútikovej, ktorej sa 28. marca končí funkčné obdobie členky Bankovej rady. Ing. Vladimír Tvaroška, doposiaľ vo funkcii štátneho tajomníka Ministerstva financií Slovenskej republiky,  spĺňa všetky predpoklady, kritériá a podmienky na úspešný výkon funkcie viceguvernéra na nasledujúce funkčné obdobie. Týmto odporúčam, aby Národná rada Slovenskej republiky vyslovila súhlas s návrhom na vymenovanie Vladimíra Tvarošku za viceguvernéra Národnej banky Slovenska. Ďakujem za pozornosť.
P. Pavlis, poslanec: (2007-02-08):
Výbor Národnej rady Slovenskej republiky pre hospodársku politiku k vládnemu návrhu zákona, ktorým sa mení a dopĺňa zákon č. 435/2000 o námornej plavbe a v znení zákona č. 581/2003, podáva Národnej rade Slovenskej republiky spoločnú správu výborov. Národná rada Slovenskej republiky uznesením č. 180 z 13. decembra 2006 pridelila vládny návrh zákona ústavnoprávnemu výboru Národnej rady, výboru Národnej rady pre hospodársku politiku a výboru pre verejnú správu a regionálny rozvoj. Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona. Vládny návrh zákona o námornej plavbe prerokovali výbory, ktorým bol pridelený a odporučili Národnej rade Slovenskej republiky návrh zákona schváliť so zmenami a doplnkami, ktoré sú predložené v spoločnej správe. Gestorský výbor na základe stanovísk výborov v súlade s § 73 ods. 4 a § 83 rokovacieho poriadku odporúča Národnej rade Slovenskej republiky vládny návrh zákona, ktorým sa mení a dopĺňa zákon č. 435/2000 o námornej plavbe v znení zákona č. 581/2003, schváliť. Ďakujem, pán predsedajúci. Prosím, otvorte rozpravu.
Takáč, Richard, poslanec NR SR (2022-06-24):
Ďakujem za slovo, pán predseda. Pán kolega Zajačik, keď ste reagovali na mňa, keď som vystupoval pred nej... pred hodinou, hodinou a pol dozadu, tak ste sám priznali, že ste sa stratil, a som potvrdil, že ste zaspali, ste reálne zaspali, a ja mám pocit, vy ste sa pred chvíľkou zobudili, ale zobudili ste sa úplne do inej schôdze, úplne niekde inde. Vy ste tu začali zase rozprávať, samozrejme, čo sme si ale u vás zvykli, vy obsahovo neviete nič povedať. A vy tu zase rozprávate o nejakej mafii a o neviem o čom všetkom, a to je to typické, keď vám dôjdu argumenty, tak tu rozprávate o takýchto veciach, o nejakej organizovanej skupine a tak ďalej. To sú presne tie slová tých vašich vyšetrovateľov. Ale ja neviem, či to niekto, kolegovia, zachytil, ale pán Zajačik tu rozprával o tomto všetkom a potom povie, že, že no ale tu treba, tu je niekto iný premnožený, koho treba regulovať. Takže vy ste si dovolili, pán kolega Zajačik, povedať, tu nakydáte na opozíciu a potom poviete, že ich treba regulovať? Tak, pán Zajačik, tak ste pekne uleteli, to je nonsens, ako dostať sa do tohto štádia, páni a dámy, tak ako argumentačne pán Zajačik k odvolávaniu Budaja nepovie ale, ale vôbec nič, ale povie mafia, zlodeji a všetko a potom povie, že nie regulovať medveďa hnedého, ale treba regulovať týchto ľudí. Tak to sme dospeli.
Pčolinský, Peter, podpredseda NR SR (2023-01-24):
Uzatváram možnosť faktických poznámok. Na vaše vystúpenie, pán predseda, bude osem faktických, deväť faktických poznámok. S prvou faktickou poznámkou, pán poslanec Taraba, nech sa páči.
Osuský, Peter, poslanec NR SR (2014-11-08):
Milá Janka, ja ti ďakujem a dá Boh, ako sa hovorí, bodaj by tvoje slová sväté boli.
Klus, Martin, podpredseda NR SR (2019-10-23):
Ďakujem. Pán poslanec Sopko. (Reakcia z pléna.) Pán poslanec Lukáč, ospravedlňujem sa.
Kremský, Peter, poslanec NR SR (2020-10-13):
Pán Schlosár, ja len veľmi, veľmi krátku reakciu na to, že práve vy nás tu obviňujete z pochovávania demokracie alebo niečoho podobného a z obmedzovania slobôd, práve vy ste poslancom strany, ktorej viacerí poslanci boli odsúdení alebo obvinení z uctievania filozofie a režimu, ktorý práve obmedzoval ľudské slobody, ktorý zatváral ľudí do väzenia, ktorý ich strieľal, ktorý ich hádzal do všelijakých vápeniek a podobných vecí. Ja si myslím, že práve vy by ste tu mali tíško sedieť a šúchať nožičkami, aby sa to na vás nezviezlo, a práve vy tu teraz sa postavíte a rozprávate o takýchto veciach. Ja si myslím, že toto je situácia, ktorú nikto z nás zatiaľ nezažil a nikdy sme si nevedeli predstaviť, že by sme ju zažili. Nevieme, čo bude budúci rok, nevieme, čo nás čaká, a v takejto situácii sa vy tam postavíte a obdaríte nás svojou múdrosťou, svojím mudrovaním nad tým, ako by sme to mali spraviť a ako vôbec si niekto dovolí dať určité právomoci štátu v takejto medznej situácii zakročiť. Myslím si, že máme medzi sebou veľmi veľa ľudí a mnohí vaši poslanci sú dobrým príkladom toho, keď ľudia neverili tomu, že treba nosiť rúška, boli nezodpovední voči svojmu okoliu, nosili ich pod nosom alebo vôbec, odmietali si ich nasadiť a výsledkom je dnes to, čo máme na Slovensku. Aj vďaka prispeniu týchto ľudí tiež neverili, že COVID existuje, tiež neverili, že sa naň dá zomrieť. Sú takí aj vo svete, mnohí prezidenti, premiéri, presvedčili sa až na vlastnej škode. Dúfam, že sa to nestane vám.
J. Brocka, poslanec: (2005-03-21):
A začnem odzadu. Pán minister, nečakal som a ani nemám chuť s vami polemizovať o Lisabonskej stratégii a o takom cieli, že 60 percent žien má byť zamestnaných. Pán minister, toto nie je sociálne inžinierstvo, toto je socialistické inžinierstvo.
Hrušovský, Pavol, podpredseda NR SR (2010-10-21):
Pán poslanec Muňko.
Kašper, Igor, poslanec NR SR (2020-04-23):
Ďakujem pekne za slovo, pán predsedajúci. No ja musím povedať, že som veľmi hrdý a šťastný, že máme takú silnú dvojicu poslancov, ako je Jaro Karahuta a Patrik Linhart, čo sa týka témy potravinárstva a poľnohospodárstva, naozaj som veľmi, veľmi vďačný za to. Ja som s Jarom Karahutom absolvoval niekoľko seminárov aj pred voľbami, kde ho tí ľudia naozaj dokázali počúvať hodiny a musím povedať, že aj naše témy mimo tejto sály večer, tradične chlapské témy sa už niekedy menia na témy o poľnohospodárstve a potravinárstve, čo by som nikdy nepovedal, ale je to naozaj odborník na svojom mieste, o čom hovorí aj to, že ho akceptujú kolegovia nielen z koalície, ale aj z opozície. A tá téma potravinovej sebestačnosti, ako aj potravinového semaforu a iné, sú naozaj veľmi výrazné a veľmi pomôžu ľuďom a ja som veľmi šťastný, že aj to programové vyhlásenie vlády je aj vďaka nemu na veľmi, veľmi vysokej úrovni. A nielen vďaka nemu, ale musím spomenúť aj tuto kolegu vedľa mňa Paťa Linharta, ktorého mnohí poznáte, a musím povedať, že už si aj ja veľmi dôkladne pozerám zloženie potravín, ale som aj trošku smutný, lebo mi vyradil niektoré jedlá z jedálnička.
Rajtár, Jozef, poslanec NR SR (2016-05-19):
Ďakujem za slovo. Pán Burian, keď ste hovorili o tej ceste do pekla, tak tú sme si, bohužiaľ, vyskúšali a stále skúšame, keďže s prestávkou malou 10 rokov je tu pri moci strana SMER. No a keď hovoríme o tých desiatich rokoch s malou prestávkou, tak ste mali možnosť budovať tie švajčiarske dôchodky. Namiesto toho ste deštruovali II. pilier, aby ste si umelo znižovali deficit a zakrývali tak svoju neschopnosť reálne šetriť. Vláda Ivety Radičovej konsolidovala a ozdravila rozpočet za to krátke obdobie viac ako vy za štyri roky vlády jednej strany. Chcem sa pristaviť pri mzdových tarifách. To je tých šesť tried. A hovorili ste aj o hádzaní čísiel. Najprv poviem, že škandinávske krajiny nemajú štátom určenú žiadnu minimálnu mzdu, nieto ešte, aby mali vytvorené štátom nejaké triedy. Nechávajú to, v Škandinávii, ktorá je možno aspoň hypotetickým vzorom pre stranu SMER, na odborárov, na zástupcov zamestnancov, aby si sami vydebatovali v rámci podniku, v rámci oboru, aké budú minimálne mzdy a ďalšie výhody pre zamestnancov. Má to tú výhodu, príde kríza, kedykoľvek flexibilne v rámci oboru, v rámci podniku si sadnú spolu, povedia, aby podnik prežil: „Nastavme si takto a takto, presne na náš podnik, na náš priemysel.“ Dohodnú sa, dočasne to znížia, kríza odíde, znova sa to nastaví, dajme tomu, naspäť. Ale tu je to nastavené podľa toho, ako sa minister vyspí. Vláda vytvára kastovný systém, šesť tried, ja neviem niekto pracuje v charite, ten bude mať 350, to môže byť každý, ty pracuješ ako sústružník, tebe dáme ja neviem 500... (Prerušenie vystúpenia časomerom.)
Kazda, Radovan, poslanec NR SR (2020-11-27):
Pán predsedajúci, dajte, prosím, hlasovať o tom, že Národná rada Slovenskej republiky prerokuje návrh vlády v skrátenom legislatívnom konaní.
Hort, Milan, podpredseda NR SR (2011-02-02):
S faktickou poznámkou na vystúpenie pána poslanca sa prihlásila pani poslankyňa Jana Vaľová. Neevidujem ďalších prihlásených, takže uzatváram možnosť prihlásiť sa s faktickou poznámkou a slovo má pani poslankyňa Jana Vaľová. Nech sa páči.
Laurenčík, Milan, podpredseda NR SR (2021-10-06):
Prosím, prezentujme sa a hlasujme. (Hlasovanie.) Prítomných 121, za 42, proti 33, zdržalo sa 45, nehlasoval 1. Ani tento návrh sme neschválili. Prosím ďalšie návrhy.
Viskupič, Marián, poslanec NR SR (2022-05-05):
Pán predseda, ďakujem pekne za slovo. Chcem len poprosiť kolegov z výboru pre financie a rozpočet, 12.30 h dnes v našej štandardnej miestnosti rokujeme. Ďakujem pekne.
Petrík, Simona, poslankyňa NR SR (2018-06-20):
Ďakujem veľmi pekne. Jožko, ja som naozaj obrovsky vďačná za to, že ťa máme a že prinášaš túto edukatívnu formu pre občanov Slovenskej republiky, to znamená, supluješ v podstate úlohu štátu, konkrétne ministerstva sociálnych vecí, aj Sociálnej poisťovne, jasné, ale ministerstva sociálnych vecí vo viacerých veciach, kde zlyháva napríklad v osvetovej činnosti. Nechcem zachádzať do inej témy, ale súvisí aj s touto materskou, ako je konkrétne jasličkový zákon, kde boli nútení do novely pridať aj časť o detských skupinách, ale nijako ju neodpromovali, a preto nikto sa na tieto detské skupiny nehlási, nikto ich tým pádom ani nerealizuje a VÚC-ky netušia, o čo ide, keď sa tam hlásia ženy alebo muži, ktorí by chceli takéto niečo u seba doma robiť. A ešte jedna poznámka, konkrétne k tomuto návrhu, ktorý, si myslím, že je výborný a potrebný, preto som sa k nemu aj prihlásila. Tento návrh okrem iného sanuje aj nedostatok miest v jasliach, ktoré sa teraz deje práve kvôli zlému a zbabranému jasličkového zákonu, o ktorom budeme ešte hovoriť, a sanuje ich tým spôsobom, že práve matka a otec, pokiaľ si vyberú po jednom roku takejto materskej, budú sa môcť o dieťa starať po dobu dvoch rokov a tým pádom dieťa nebude musieť ísť do jaslí. Takže toto som ešte chcela pripomenúť. Ďakujem pekne.
Vons, Peter, poslanec NR SR (2021-03-31):
Ďakujem, pán predsedajúci, za slovo. Ja sa chcem, milé kolegyne a kolegovia, ospravedlniť, že som vyrušoval, ale spustila sa mi akurát upútavka na sčítanie obyvateľov, takže dnes je posledný deň, tak to bolo také symbolické, zatiaľ je sčítaných 84 % obyvateľov, takže ak ste sa nesčítali, tak sa sčítajte, aby ste neplatili pokutu. (Potlesk.) Ďakujem a ospravedlňujem sa.
Laššáková, Jana, podpredsedníčka NR SR (2013-10-25):
Ďakujem pekne, pán spravodajca. Zaujmite miesto určené pre spravodajcov. Otváram všeobecnú rozpravu. Do rozpravy som nedostala žiadnu písomnú prihlášku. Pýtam sa, či sa chce niekto prihlásiť do rozpravy ústne. Nie je tomu tak. Vyhlasujem všeobecnú rozpravu za skončenú. Nie je na čo reagovať, chcete niečo dodať, pán minister? Nie. Pán spravodajca? Tiež nie. Prerušujem rokovanie o tomto bode programu. Rokovanie 25. schôdze pokračujeme v druhom čítaní druhým čítaním o vládnom návrhu zákona, ktorým sa mení a dopĺňa zákon č. 8/2009 Z. z. o cestnej premávke a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony. Vládny návrh zákona je uverejnený ako tlač 601, spoločná správa výborov má tlač 601a. Pán minister vnútra a podpredseda vlády, prosím, ujmite sa opäť slova a odôvodnite vládny návrh zákona.
Vons, Peter, poslanec NR SR (2023-03-28):
Vážený pán predseda, v rozprave k návrhu záko... Pardon. (Rečník odišiel od rečníckeho pultu vymeniť si podklady a následne sa vrátil k rečníckeho pultu.) Prepáčte, ospravedlňujem sa. Vážený pán predseda, v rozprave k návrhu zákona vystúpili dvaja poslanci. Bol podaný jeden pozmeňujúci a doplňujúci návrh. Pristúpime k hlasovaniu o pozmeňujúcich a doplňujúcich návrhoch zo spoločnej správy. Pán predseda, dajte, prosím, hlasovať o bodoch 1 až 3 spoločnej správy s odporúčaním gestorského výboru schváliť.
Grendel, Gábor, podpredseda NR SR (2021-06-30):
S faktickou poznámkou pán poslanec Milan Potocký.
Pellegrini Peter, predseda NR SR (2015-03-11):
Neboli pripomienky prezidenta v stanovisku pána prezidenta. Pristúpime teraz k hlasovaniu o vrátenom zákone ako o celku. Nech sa páči, prezentujme sa a hlasujme.
E. Kolesár, poslanec: (2004-02-05):
Ďakujem.
Laššáková, Jana, podpredsedníčka NR SR (2013-12-16):
Návrh doplnku č. 1 k návrhu na použitie.
Bugár, Béla, podpredseda NR SR (2019-09-24):
Ďakujem pekne. Otváram možnosť sa prihlásiť ústne do rozpravy. Nikto, vyhla... Pani poslankyňa Nehézová, končím možnosť sa prihlásiť ústne do rozpravy. Pani poslankyňa, máte slovo.
Jurinová, Erika, podpredsedníčka NR SR (2014-06-06):
Ďakujem pekne za dostatočné zhrnutie rozpravy. Prerušujem rokovanie o tomto bode programu. A pristúpime k prvému čítaniu o návrhu poslanca Jozefa Viskupiča a Jozefa Kollára na vydanie zákona, ktorým sa mení a dopĺňa zákon Národnej rady Slovenskej republiky č. 350/1996 Z. z. o rokovacom poriadku Národnej rady v znení neskorších predpisov. Návrh zákona je pod tlačou 1002. Návrh na jeho pridelenie na prerokovanie výborom je v rozhodnutí č. 1008. (Kýchnutie v sále.) Dávam, (hlasy v sále) na zdravie, dávam slovo poslancovi Jozefovi Viskupičovi, aby návrh zákona uviedol.
Poliačik, Martin, poslanec NR SR (2014-09-11):
Keby som mal ten čas, tak sa idem domov prezliecť, ale nemám ho. My sme ešte k tomu zasadali na výbore kvôli presne tejto záležitosti, takže verte mi, neflákal som sa. Ospravedlňujem sa, vážené plénum, že tu stojím bez saka. Pani podpredsedníčka, dúfam, že je to akceptovateľné.
Přidal, Alojz, poslanec NR SR (2014-12-12):
Pán kolega Matovič, vy ste hovorili o tej druhej firme, ktorá bola prihlásená a postúpila do tej súťaže, a to bola firma Kedros. A hovorili ste, že tam je teda nejaké personálne prepojenie, že jeden aj človek robil v jednej aj druhej firme. Pokiaľ mám ja dobré informácie, tak to bolo cez dozorné rady ako prepojené, ale v podstate sú tu tri firmy. Podľa mňa dve, Paywell a Fleetpay, to je tá istá firma. Vznikla tá Paywell 30. 10, tým, že niekto, a to choďte do Obchodného registra, dal si predmet činnosti, spravil Ctrl C, Ctrl V a bola Paywell. Ani Paywell ani Kedros nespĺňali podmienky. Sami nespĺňali podmienky, jednoducho museli si nakúpiť to, že majú na to ľudí, že majú na to techniku, a museli preukázať právo disponovať aj týmito ľuďmi. Mne ide o to, či to dokazovali, a tam to bolo v tej súťaži, že stačí najprv čestným vyhlásením, alebo či mali zmluvu a tak, ako mala firma Paywell zmluvu, teda už teda má s firmou Fleetpay, ja som zvedavý a to by som chcel počuť, že či aj firma Kedros, a na 100 % skoro som presvedčený, že aj firme Kedros ručila teda alebo predala tieto referencie firma Fleetpay. A to je zvrátené, jednoducho to je zvrátené, to nie je normálne. A ja neverím to, že toto môže byť obchodné tajomstvo alebo niečo tajné. Jednoducho my sa musíme dopátrať, že či vlastne tá firma Fleetpay sa chcela dvomi cestami dostať k tomu istému výsledku. Ale podľa mňa tá firma Kedros bola len biely kôň v tej súťaži.
I. Andruskó, poslanec: (2008-12-02):
Národná rada Slovenskej republiky uznesením z 29. októbra pridelila návrh poslancom Národnej rady Slovenskej republiky Józsefa Berényiho a Lászlóa Szigetiho na vydanie zákona, ktorým sa mení a dopĺňa zákon o výchove a vzdelávaní (školský zákon) a o zmene a doplnení niektorých zákonov, v určenej lehote týmto výborom Národnej rady Slovenskej republiky: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre ľudské práva, národnosti a postavenie žien a Výboru Národnej rady Slovenskej republiky pre vzdelanie, mládež, vedu a šport. Ako gestorsky výbor Národná rada Slovenskej republiky určila Výbor Národnej rady Slovenskej republiky pre vzdelanie, mládež, vedu a šport. Výbory prerokovali návrh zákona v lehote určenej uznesením Národnej rady Slovenskej republiky. Iné výbory o návrhu zákona nerokovali. Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona. Určené výbory zaujali k predmetnému návrhu tieto stanoviská. Ústavnoprávny výbor Národnej rady Slovenskej republiky neprijal platné uznesenie. Výbor Národnej rady Slovenskej republiky pre ľudské práva, národnosti a postavenie žien neprijal platné uznesenie. Výbor Národnej rady Slovenskej republiky pre vzdelanie, mládež, vedu a šport prerokoval návrh 14. novembra a neprijal uznesenie, lebo nevyslovila s ním súhlas nadpolovičná väčšina prítomných členov výboru. Z celkového počtu 11 členov výboru bolo prítomných 11 poslancov, za návrh uznesenia hlasovalo 5 poslancov, proti nebol nikto a 6 poslancov sa zdržalo hlasovania. Gestorsky výbor prerokoval návrh zákona a zaujaté stanoviská výborov k nemu 25. novembra s odporúčaním Národnej rady Slovenskej republiky návrh poslancov Národnej rady Slovenskej republiky Józsefa Berényiho a Lászlóa Szigetiho na vydanie zákona, ktorým sa mení a dopĺňa zákon o výchove a vzdelávaní a o zmene a doplnení niektorých zákonov, schváliť. Spoločnú správu výborov Národnej rady Slovenskej republiky o výsledku prerokovania návrhu poslancov v druhom čítaní gestorsky výbor neschválil, nakoľko návrh uznesenia nezískal podporu potrebnej nadpolovičnej väčšiny prítomných poslancov. Vážený pán predsedajúci, skončil som. Prosím, otvorte rozpravu o návrhu zákona. Súčasne sa hlásim do rozpravy ako prvý. Ďakujem pekne.
Fico, Robert, predseda vlády SR (2014-10-16):
Ďakujem pekne. Vážené dámy a páni, pani podpredsedníčka Národnej rady, dovoľte mi, aby som podľa rokovacieho poriadku z dnešnej hodiny otázok ospravedlnil neprítomných členov vlády a oznámil ministrov poverených ich zastupovaním. Z dôvodu zahraničnej cesty je neprítomný podpredseda vlády a minister zahraničných vecí a európskych záležitostí Miroslav Lajčák, zastupuje ho podpredseda vlády, minister vnútra Robert Kaliňák. Na pracovnej ceste na východnom Slovensku je minister školstva, vedy, výskumu a športu Peter Pellegrini, zastupuje ho minister pôdohospodárstva a rozvoja vidieka Ľubomír Jahnátek. Zahraničný pobyt absolvuje minister obrany Martin Glváč, na neho nie sú otázky. A pre plnenie neodkladných pracovných povinností je neprítomný aj minister kultúry Marek Maďarič, ale ani na neho nie sú otázky. Som pripravený odpovedať na otázky, ako boli vylosované. Ďakujem pekne.
Poliačik, Martin, poslanec NR SR (2014-10-29):
Evi, presne, presne v tom zmysle som hovoril. Ja viem, že sa nedá vychytať stopercentne všetko, a ešte raz poviem, ja som zažil zázračných doktorov pri obidvoch tehotenstvách mojich obidvoch synov. Takže sú doktori aj na Antolskej, aj v trenčianskej pôrodnici, ktorých by som na rukách nosil dodnes práve vďaka tomu, že, že som ich zažil pri práci. Ale viem, že sú aj takí, ktorých by som na rukách nenosil. A od jedného z nich som odvážal, zhodou okolností manželku z pôrodnice, keď ju bezdôvodne chcel ťahať na sekciu. Takže viem zhruba, v akej, v akom stave máme niekde pôrodnice na Slovensku, a to nehovorím o iných oddeleniach. Každopádne práve to, o čom hovoríš, že on urobí svoje maximum, by malo byť v tých záznamoch z toho vyšetrenia jasne zadokumentované. Aj ten intuitívny predpoklad na niečo alebo odhad sa dá napísať. Je predpoklad na niečo alebo tuší predpoklad na niečo, alebo je možnosť niečoho a už sa tam dá niečoho chytiť. A on môže povedať, zo všetkého, čo som videl na tom skene, som vyčítal toto, so všetkou mojou kvalifikáciou a vzdelaním som to vyhodnotil takto, a možno keby som vtedy vedel, čo viem dnes, by som sa rozhodol inak, ale nevedel som. A to je legitímne. Ale nemôže, nemôže predsa povedať jednej mamičke, že ani sa mi do tých papierov nepozerajte a choďte si spraviť proste zdravé dieťa. To tam, tam je priepastný skok, ktorý zrejme všetci chápeme. A prekonaním tohto skoku by sme sa mali zaoberať a myslím si, že tento návrh je jedným z dobrých krokov.
P. Paška, predseda NR SR: (2009-12-01):
(Hlasovanie.) 138 prítomných, 101 za, 37 sa zdržalo. Schválili sme vládny návrh zákona o správe daní . Pán poslanec Bačík uvedie v prvom čítaní hlasovanie o vládnom návrhu zákona č. 540/2001 Z. z. o štátnej štatistike.
Figeľ, Ján, 1. podpredseda vlády a minister dopravy, výstavby a regionálneho rozvoja SR (2010-12-02):
Neviem, čo si mám o týchto vetách myslieť, lebo to celé speje skôr k tomu, aby ste sa porozprávali s pánom Igorom Chomom. Ďakujem pekne.
Hrnčiar, Andrej, podpredseda NR SR (2016-09-22):
Dávam slovo spravodajcovi, ktorého určil navrhnutý gestorský výbor pre obranu a bezpečnosť, poslancovi Petrovi Šucovi.
Lubyová, Martina, ministerka školstva, vedy, výskumu a športu SR (2017-12-07):
Vážený pán poslanec, ďakujem vám za položenú otázku. Základná škola Krosnianska 4 v Košiciach požiadala v rámci rozvojového projektu zameraného na rozvoj výchovy a vzdelávania žiakov v oblasti telesnej a športovej výchovy formou dostavby, rekonštrukcie alebo výstavby novej telocvične na rok 2017 o poskytnutie finančných prostriedkov. Konečný termín predloženia žiadosti bol 29. september 2017. Po vyhodnotení žiadosti boli tejto Základnej škole Krosnianska 4 pridelené finančné prostriedky na požadovanú rekonštrukciu cvičebného priestoru vo výške 32-tisíc eur. Ministerstvo školstva poskytne tieto finančné prostriedky žiadateľovi prostredníctvom príslušného okresného úradu v sídle kraja na bankový účet otvorený prijímateľom finančných prostriedkov. A pre úplnosť uvádzam, že žiadateľ musí zúčtovať poskytnuté finančné prostriedky do 31. decembra 2019 a uviesť budovu telocvične do prevádzky najneskôr do 31. januára 2020. Ďakujem za vašu pozornosť.
Blaha, Ľuboš, poslanec NR SR (2014-03-19):
Tak isto by som rád pripomenul kolegom z európskeho výboru, že o trinástej máme zasadnutie v miestnosti č. 30. Ďakujem.
P. Hrušovský, predseda NR SR: (2005-01-19):
A poprosím pána podpredsedu vlády a ministra financií Ivana Mikloša, aby z poverenia vlády Slovenskej republiky uviedol a odôvodnil vládny návrh zákona o hazardných hrách a o zmene a doplnení niektorých zákonov , ktorý prerokúvame ako tlač 974. Nech sa páči, pán podpredseda vlády.
P. Hrušovský, predseda NR SR: (2003-06-26):
(Hlasovanie.) Prítomných je 132 poslancov, za 72, proti 24, zdržalo sa 35, nehlasoval 1. Konštatujem, že návrh sme schválili. Ďakujem pánovi poslancovi Birošovi. Poprosím pána poslanca Novotného, aby ako spoločný spravodajca k prerokúvanému bodu programu návrh účtovnej závierky Spoločnej zdravotnej poisťovne za rok 2002 uviedol hlasovanie k návrhu uznesenia, ktoré pripravil gestorský výbor pre zdravotníctvo. Nech sa páči, pán poslanec.
Pavlis, Pavol, minister hospodárstva SR (2015-02-04):
Ďakujem za slovo, pán predsedajúci. Vážené panie poslankyne, páni poslanci, cieľom predloženého návrhu zákona je precizovanie doterajšej právnej úpravy v oblasti európskych zoskupení územnej spolupráce. Európske zoskupenia územnej spolupráce sú dôležitým nástrojom, ktorým cieľom je posilnenie hospodárskej, sociálnej a územnej súdržnosti regiónov Európskej únie. Navrhovaná právna úprava má za cieľ zlepšiť fungovanie európskych zoskupení územnej spolupráce a posilniť právnu istotu ich členov v každodennej činnosti. Pri príprave návrhu zákona boli využité praktické skúsenosti získané z aplikačnej praxe. Návrh zákona spresňuje ustanovenia súvisiace s kompetenciami registrového úradu a podrobnejšie upravuje jednotlivé konania tohto úradu. Zároveň precizuje ustanovenia súvisiace s majetkom a hospodárením európskych zoskupení územnej spolupráce. Súčasťou návrhu zákona je aj zjednotenie terminológie a odstránenie vnútorných rozporov, ktoré v súčasnosti platná úprava obsahuje. Návrh zákona je v súlade s ústavou, ústavnými zákonmi, medzinárodnými zmluvami, ktorými je Slovenská republika viazaná, ako aj s právom Európskej únie. Vážený pán predsedajúci, vážené panie poslankyne, páni poslanci, dovoľujem si vás požiadať o schválenie predloženého návrhu. Ďakujem.
P. Hrušovský, predseda NR SR: (2003-10-21):
(Hlasovanie.) 143 prítomných, 70 za návrh, 1 proti, 69 sa zdržalo, 3 nehlasovali. Návrh sme neschválili. Pán poslanec Hopta len podporil návrh pána poslanca Jarjabka, o tom hlasovať nebudeme, pán poslanec Vavrík žiada, aby sme bod 96 prerokovali ako bod 49. Prosím, prezentujme sa a hlasujme. (Hlasovanie.) 142 prítomných, 120 za návrh, 6 proti, 15 sa zdržalo, 1 nehlasoval. Návrh sme schválili. Posledný návrh podal pán poslanec Zubo, ktorý žiada, aby predseda vlády Slovenskej republiky predložil správu o stave v šetrení finančných prostriedkov v súvislosti s transformáciou štátnej správy a koľko miliónov korún štátny rozpočet ušetrí v súvislosti s touto zmenou. Prosím, prezentujme sa a hlasujme. (Hlasovanie.) 143 prítomných, 65 za návrh,. 36 proti, 39 sa zdržalo, 3 nehlasovali. Návrh sme schválili. Panie poslankyne, páni poslanci, skôr ako pristúpime k hlasovaniu o návrhu programu 18. schôdze, chcem uviesť, že správu o menovom vývoji predloží v Národnej rade pán guvernér Národnej banky, preto odporúčam, aby sme v súvislosti so schvaľovaním programu vyslovili aj súhlas s vystúpením pána guvernéra. Ďalej chcem poprosiť, aby sme odsúhlasili, keďže ma pán predseda Najvyššieho súdu informoval, že chce vystúpiť k prerokúvaným návrhom zákonov, ktoré predkladá pán minister financií, respektíve pán minister spravodlivosti, aby sme aj tento súhlas vyslovili hlasovaním o programe ako o celku. Prosím, prezentujme sa a hlasujme. (Hlasovanie.) 142 prítomných, 107 za návrh, 9 proti, 12 sa zdržalo, 14 nehlasovalo. Konštatujem, že návrh sme schválili. Panie poslankyne, páni poslanci, chcem vás upozorniť, že počas prestávky medzi rokovaniami Národnej rady bol nainštalovaný do programu hlasovacieho zariadenia program, ktorý vám umožní, aby ste bezprostredne po hlasovaní mohli skontrolovať, či a ako ste hlasovali, pretože na displeji sa vám ukáže výsledok vášho hlasovania, aby nevznikali zbytočné nedorozumenia, ako ktorý poslanec hlasoval, aby mohol okamžite prípadne reklamovať hlasovanie, tak displej vám ukáže spôsob vášho hlasovania. Pristúpime teraz k správe mandátového a imunitného výboru o neuplatňovaní mandátu poslanca Národnej rady a o nastúpení náhradníka na neuplatňovaný mandát poslanca Národnej rady. Prosím teraz predsedu mandátového a imunitného výboru pána poslanca Lintnera, aby podal správu mandátového a imunitného výboru. Pán poslanec Zubo, prepáčte, pán poslanec Lintner. Nech sa páči, pán poslanec Zubo. S. Zubo, poslanec: Ja som tam dával návrh na zaradenie do programu rokovania a nedali ste o ňom hlasovať.
T. Cabaj, podpredseda NR SR: (2009-06-25):
S faktickými poznámkami – Ján Senko, František Mikloško, Magdaléna Vášáryová, László Köteles. Končím možnosť prihlásiť sa s faktickými poznámkami. Ako prvý bude reagovať pán poslanec Ján Senko, pripraví sa František Mikloško.
Vörös, Péter, poslanec NR SR (2019-10-17):
Ďakujem, pán predsedajúci. Dajte hlasovať o návrhu zákona ako celku s odporúčaním gestorského výboru schváliť.
Hrnčiar, Andrej, podpredseda NR SR (2017-12-05):
Osem faktických poznámok na vystúpenie pána poslanca. Nech sa páči, pán poslanec Blaha. Moment 13, 13, 14, no 14. Takže, pán poslanec Blaha.
P. Miššík, poslanec: (2006-02-02):
A teraz sa dotknem niektorých vystúpení pánov poslancov. Pán poslanec Jarjabek, ja som tvoj, nie je tu, tvoj príspevok pochopil tak, že asi podporíš tento návrh. A asi som to pochopil dobre, len musím povedať, že si v jednom nehovoril presne. Ja si práve myslím, že ústavní činitelia musia mať plat a paušálne náhrady upravené zákonom, pretože to je najzásadnejšia vec v tejto krajine, a práve preto sme podali tento pozmeňovák, aby nenastali disproporcie medzi tým, že jednotliví ústavní činitelia majú veľké rozdiely medzi paušálnymi náhradami a platmi. No a k pánovi poslancovi Minárikovi. Ja som trpezlivo počúval, ale musím povedať pár poznámok, lebo si myslím, že hovoril úplne nelogicky. Paľko, ty si hovoril o tom, že na čo slúžia paušálne náhrady. Ja sa spýtam, predseda parlamentu nemá paušálne náhrady? Predseda parlamentu nemá auto? Nemá ľudí, nemá úradníkov, ktorí spracúvajú všetky jeho doklady? To je moja odpoveď na to, čo si tu hovoril. A nebolo to myslené ani nejakým zlým spôsobom. A na záver. Očakával som všeličo, len nie tú poslednú poznámku a myslím si, že tá posledná poznámka, ktorá hovorila o tom, že sme tento návrh s pánom poslancom Drgoncom dali len preto, aby si nás všimol pán generálny prokurátor. Ja neviem, kto v tejto krajine by bol rád a dával veci tak, aby si ho všímal generálny prokurátor. Ja to nie som. Ďakujem veľmi pekne.
Laššáková, Jana, podpredsedníčka NR SR (2012-05-02):
Ústavou predpísaný sľub poslanca znie: „Sľubujem na svoju česť a svedomie vernosť Slovenskej republike. Svoje povinnosti budem plniť v záujme jej občanov. Budem dodržiavať ústavu a ostatné zákony a pracovať tak, aby sa uvádzali do života.“ Štefan Gašparovič.
Pellegrini, Peter, predseda NR SR (2024-02-15):
S reakciou na faktické pani poslankyňa Kleinert.
Figeľ, Ján, podpredseda NR SR (2014-06-05):
Nech sa páči, Martin Chren.
Antal, Peter, poslanec NR SR (2017-02-14):
Ďakujem pekne za slovo. Vážená pani kolegyňa, ja som prvý, čo som proti takýmto praktikám, aj vždy budem, a budem sa snažiť podporiť každý dobrý návrh v tejto oblasti. To, že to malo byť, to sme si vykomunikovali, že to malo byť v zákone inom, teda v tej veterinárnej starostlivosti, čo už čiastočne akože je preklápané cez tento pozmeňovací návrh, by som zobral. Chýba mi tam absolútne kontrola, kto bude vykonávať kontrolu celého tohto procesu. Ale čo ja som vám povedal minulý týždeň tú zásadnú výtku, ktorú vo vzťahu k tomuto pozmeňovaciemu, alebo aj teda k tomuto zákonu mám, je, že „regulovaným chovom psom je chov jedného alebo viacerých psov, ktorých potomstvo sa odplatne prevádza do vlastníctva iných osôb“. Inak povedané, mám jedného čistokrvného psa doma, fenu, ktorú proste som si kúpil, lebo ju chcem mať nie na chovné účely, ale raz v živote chcem mať potomstvo od tejto feny, avšak podľa vášho zákona, podľa návrhu, by som ich mal buď darovať, hej, alebo teda len darovať, alebo nemať tie štence, lebo ináč ak ich za päť euro budem predávať, tak musím si vybaviť živnostenský list a musím minimálne teda platiť zdravotné odvody, viesť účtovníctvo atď. V tomto vidím najväčší problém tohto zákona, že postihujeme úplne všetkých chovateľov, by som povedal, ktorí majú feny a proste raz za život toho psa sa rozhodnú, že chcú mať potomstvo, ktoré ak nedarujú, budú musieť ísť si vybavovať živnostenský list atď. Postihujeme týmto aj tých, ktorí skutočne sa neživia tým, nerobia to, čo vy chcete postihnúť, a to je podľa môjho názoru veľmi zlé. Ja som vám to minulý týždeň povedal a očakával som, že ten pozmeňovák bude upravený, lebo sa dalo ešte aj doteraz upraviť. Žiaľ, zostal v tomto odseku, preto ja takýto nemôžem podporiť, ale každý ďalší, ktorý bude dobrý v tejto... (Prerušenie vystúpenia časomerom.)
Grendel, Gábor, podpredseda NR SR (2022-09-20):
Pani poslankyňa nechce reagovať na faktickú poznámku. Vyhlasujem rozpravu za skončenú. Želá si záverečné slovo pani navrhovateľka? Nie. Pani spravodajkyňa takisto nie. Prerušujem rokovanie o týchto bodoch programu. Nasleduje prvé čítanie o návrhu pani poslankyne Jany Žitňanskej na vydanie zákona, ktorým sa mení a dopĺňa zákon č. 577/2004 o rozsahu zdravotnej starostlivosti uhrádzanej na základe verejného zdravotného poistenia a o úhradách za služby súvisiace s poskytovaním zdravotnej starostlivosti v znení neskorších predpisov. Návrh zákona je pod tlačou 1145. Návrh na jeho pridelenie na prerokovanie výborom je v rozhodnutí č. 1193. Dávam slovo pani poslankyni Jane Žitňanskej, aby návrh zákona uviedla. (Rokovanie o návrhu poslankyne Národnej rady Slovenskej republiky Jany Žitňanskej na vydanie zákona, ktorým sa mení a dopĺňa zákon č. 577/2004 Z. z. o rozsahu zdravotnej starostlivosti uhrádzanej na základe verejného zdravotného poistenia a o úhradách za služby súvisiace s poskytovaním zdravotnej starostlivosti v znení neskorších predpisov , tlač 1145.)
Blaha, Ľuboš, podpredseda NR SR (2024-01-18):
Ako ďalší sa do rozpravy prihlásil pán poslanec Lukáš Bužo, nech sa páči.
Bugár, Béla, podpredseda NR SR (2017-05-10):
Nech sa páči, prezentujme sa a hlasujeme. (Hlasovanie.) Prítomných 138 poslancov, za 98, 1 proti, 39 poslancov sa zdržalo hlasovania. Návrh sme schválili. Nech sa páči.
Blanár, Juraj, podpredseda NR SR (2021-12-08):
S reakciou na faktickú poznámku pán poslanec Suja.
Laššáková, Jana, podpredsedníčka NR SR (2014-02-07):
Teraz dávam možnosť prihlásiť sa do rozpravy ústne. Do rozpravy ústne sa hlási pán poslanec Poliačik. Končím možnosť prihlásiť sa do rozpravy ústne. A ešte raz sa pýtam, lebo boli tu nejaké, ukončím, vystúpi pán poslanec, pán, pani navrhovateľka, pán spravodajca alebo prerušíme rokovanie a vystúpite v utorok? (Reakcia z pléna.) Dokončíme? Je všeobecný súhlas. Nie? (Hlasy v sále.) Ale pán poslanec, nekričte, pýtam sa, normálne chcú rokovať poslanci, tak fakt ako rešpektujte niečo, ja neviem. (Reakcia z pléna.) Nie je, starajte sa o seba. Nie je všeobecný súhlas, žiaľbohu. Neviem, pán poslanec odišiel. Nie, nie nebol všeobecný súhlas. Ďakujem vám pekne, prajem vám pekný víkend a budeme teda rokovať v utorok o tomto bode programu, ako skončíme, ako skončíme, nie, nie, ako skončíme správou o plnení úloh Vojenského spravodajstva. Začína to ráno o 9.00 hodine. Uvidíme, o koľkej to skončí, pokračovali by sme potom týmto bodom programu. A zahraničná politika, sme si odsúhlasili o 14.00 hodine. Dobre? (Prerušenie rokovania o 14.09 hodine.)
Kolíková, Mária, ministerka spravodlivosti SR (2021-02-05):
Ďakujem veľmi pekne, pán predsedajúci. Ja sa veľmi ospravedlňujem, ale s ohľadom na to, že prebieha už o desiatej hodine zasadnutie vlády, ja som tu mala termínovaný čas a potrebujem byť prítomná na zasadnutí vlády. Prebieha diskusia k uzneseniu, ktoré súvisí so zákazom vychádzania, núdzovým stavom, potrebujem tam byť prítomná ako ministerka spravodlivosti. Ospravedlňujem sa. Ďakujem veľmi pekne, pán predsedajúci, za túto možnosť. Vážené pani poslankyne, vážení páni poslanci, predkladám návrh zákona, ktorý súvisí s novelou zákona o sudcoch. Ako som už povedala v skratke ohľadom procesu pri skrátenom legislatívnom konaní. Jedná sa o návrh zákona v rámci prvého čítania. Jedná sa o návrh zákona, ktorý je pre nás kľúčový na to, aby mohli riadne fungovať hodnotiace komisie pre výberové konanie sudcov, výberové konanie predsedov súdov. Súvisí to aj so zmyslom disciplinárnej zodpovednosti, ktorá je naviazaná na pravidelne hodnotiacich sudcov. Jednoducho táto právna úprava nám umožní, aby sme v plnosti mohli využiť inštitút tzv. emeritných sudcov, teda aj tých sudcov, ktorí boli odvolaní pani prezidentkou z dôvodu veku. Toto riešime touto právnou úpravou. Je to veľmi dôležité, aby sme mali čo najskôr sfunkčnené tieto hodnotiace komisie. Fakticky to znamená zabezpečenie plného prístupu k spravodlivosti, aby sme výberové konania, ktoré máme napríklad momentálne pozastavené aj na Najvyššom súde, vedeli plne sfunkčniť. Mne je jedno, kto je členom hodnotiacej komisie, takže práve to, že to umožníme týmto emeritným sudcom, je kľúčové. Ďakujem veľmi pekne a dovoľujem si vás požiadať o podporu.
Bugár, Béla, podpredseda NR SR (2018-06-19):
O slovo sa hlási pán navrhovateľ Krajniak. Nech sa páči, pán poslanec, máte slovo.
Mierna, Anna, poslankyňa NR SR (2020-11-24):
Vážený pán predsedajúci, vážený pán minister, kolegyne, kolegovia, dostupné bývanie je problém, ktorý trápi našu krajinu, mestá i obce desaťročia. Obzvlášť pre mladých a sociálne slabších je samostatné bývanie obrovský problém. Čísla sú alarmujúce, viac ako polovica mladých ľudí do 34 rokov býva so svojimi rodičmi. Spolu s Chorvátmi si v počte mladých bývajúcich s rodičmi delíme posledné miesto v celej Európe. Žiadna iná krajina strednej Európy nemá také zlé výsledky ako my. Bohužiaľ sa v tejto oblasti za posledných 30 rokov neurobilo vôbec nič. Je to spôsobené aj tým, že z minulého režimu sme zdedili túžbu vlastniť bývanie, v ktorom žijeme. Kým v západnej Európe je bežné bývať v podnájme, na Slovensku až 90 % ľudí býva vo vlastnom byte alebo v dome, čo je na rozpočet mladej začínajúcej rodiny mimoriadne náročné. Trh s bývaním sa tomuto trendu prispôsobil a nájomných bytov je kvôli tomu málo. Aj z tých nájomných bytov, ktoré sú k dispozícii, je množstvo kvôli vysokej cene pre mladých ľudí jednoducho nedostupné. Väčšina mladých ľudí kvôli tomu preferuje bývanie s rodičmi až do vysokého veku, čo má negatívne dopady na ekonomiku, pôrodnosť i odchod mladých ľudí za lepším životom do zahraničia. Ako primátorky prihraničného mesta sa ma táto situácia bytostne dotýka. Mnoho ľudí odchádza do susedných krajín, kde majú lepšie podmienky na založenie rodiny. Hovoria o tom aj čísla. Za posledných 15 rokov opustilo našu krajinu kvôli nevyhovujúcim životným podmienkam 300-tisíc obyvateľov. Odchod sa týka prevažne ľudí v produktívnom veku, ktorí chýbajú našej ekonomike aj sociálnemu systému. Obzvlášť preto, že pôrodnosť žien dlhodobo klesá a kvôli politike vlád SMER-u hrozí kolaps dôchodkového systému. Podpora nájomného bývania je cesta, ktorou môžeme zvrátiť tento trend. Ako ekonómka hodnotím podporu nájomného bývania prostredníctvom dotácie určite pozitívnejšie ako predstavu, že by takéto byty mal stavať priamo štát. Návrh ministerstva dopravy preto hodnotím ako veľmi flexibilný a riešiaci priamu podstatu problému. Rovnako pozitívne hodnotím aj rozdelenie finančných prostriedkov na dlhšie obdobie. V roku ´21 20 mil. a následne každý rok 21 mil. eur pomôže rozdeliť záťaž na rozpočet na dlhšie obdobie. Naša ekonomika potrebuje v krízovom období finančné stimuly a podpora bývania mladých ľudí je forma, ktorá prispeje k naštartovaniu ekonomiky a zároveň vyrieši dlhodobý problém, ktorý si pred sebou tlačíme už 30 rokov. Chcem preto poďakovať pánu ministrovi dopravy a výstavby za tento návrh. Zároveň mu držím palce pri jeho implementácii do praxe. Podpora mladých a sociálne slabších ľudí bola dlhodobo zanedbávaná, a preto oceňujem snahu to zmeniť. Mnoho našich miest a obcí stráca svojich mladých ľudí a prichádza tak o príjmy z podielovej dane. Dostupné bývanie je jediný spôsob, ako dokážeme ľudí podporiť v ich zámere žiť na Slovensku. Samostatný život je základ pre úspešnú kariéru a spokojnosť našich občanov. Preto za tento, tento zákon podporím. Ďakujem.
Bugár, Béla, podpredseda NR SR (2018-10-23):
Prezentujme sa a hlasujme. (Hlasovanie.) Prítomných 144, za 53, proti 68, zdržalo sa 23 poslancov. Návrhy neboli schválené. Nech sa páči.
Lipšic, Daniel, poslanec NR SR (2016-04-18):
No, nie. Ja som dal procedurálny návrh, aby v tejto veci prijal stanovisko, ako ho prijímal v mnohých ďalších veciach ústavnoprávny výbor.
Pellegrini, Peter, podpredseda NR SR (2020-04-02):
Ďakujem pekne. S reakciou na vaše vystúpenia... Pán Valášek, máte procedurálny či faktickú poznámku? Dobre. Tak poprosím, keby ste veľké tlačidlo vypli a zapli si trojku. Ďakujem pekne. Šiesti prihlásení, končím možnosť prihlásiť sa s faktickými. Pán Kotleba, pán poslanec Kotleba, nech sa páči.
Zmajkovičová, Renáta, podpredsedníčka NR SR (2013-02-05):
Pán poslanec, pán poslanec, chcem vás upozorniť, že hovorte k rozprave.
Laurenčík, Milan, podpredseda NR SR (2020-12-01):
Pán poslanec Jozef Pročko.